Ανάς Ζαρουρί

Ο **Ανάνας τασος Ζαρούρι** (, , Μέχελεν, 7 Νοεμβρίου 2000 - ) είναι επαγγελματίας ποδοσφαιριστής που αγωνίζεται ως πλάγιος μέσος για τον Παναθηναϊκό ως δανεικός από τη Λανς. Γεννημένος στο Βέλγιο, αγωνίζεται με την εθνική ομάδα του Μαρόκου.

## Σταδιοδρομία σε συλλόγους

### Σαρλερουά
Την 1η Φεβρουαρίου 2021, ο Ζαρούρι υπέγραψε με την βελγική ομάδα Σαρλερουά συμβόλαιο διάρκειας δυόμισι ετών, ενώ παρέμεινε δανεικός στη Λόμελ μέχρι το τέλος της σεζόν.

### Μπέρνλι
Στις 30 Αυγούστου 2022, υπέγραψε τετραετές συμβόλαιο με την αγγλική Μπέρνλι, που τότε αγωνιζόταν στην Τσάμπιονσιπ, για αδιευκρίνιστο ποσό. Έγινε γρήγορα αγαπητός στους φιλάθλους λόγω του εντυπωσιακού του στυλ, αποκτώντας και δικό του σύνθημα στη μελωδία του *Heartbeat*. Σκόραρε το πρώτο του γκολ με την ομάδα στις 15 Οκτωβρίου 2022, στη νίκη με 4–0 επί της Σουόνσι. Τον Ιανουάριο του 2023, πέτυχε δύο γκολ στη νίκη με 4–2 επί της Μπόρνμουθ για τον τρίτο γύρο του Κυπέλλου Αγγλίας. Στις 11 Αυγούστου 2023, αποβλήθηκε με κόκκινη κάρτα στο πρώτο του παιχνίδι στην Πρέμιερ Λιγκ, απέναντι στη Μάντσεστερ Σίτι.

**Χαλ (δανεικός)**

Την 1η Φεβρουαρίου 2024, παραχωρήθηκε δανεικός στη Χαλ Σίτι για το υπόλοιπο της σεζόν 2023–24. Έκανε το ντεμπούτο του στις 3 Φεβρουαρίου στη νίκη με 1–0 επί της Μίλγουολ. Μόλις στο 5ο λεπτό του αγώνα, το δεξί του σουτ βρήκε το δοκάρι, με τον Τζέιντεν Φιλογκέν να σκοράρει στην επαναφορά. Στις 20 Φεβρουαρίου πέτυχε το πρώτο του γκολ με την ομάδα στη νίκη με 2–1 επί της Σαουθάμπτον. Στις 21 Μαΐου 2024, η Μπέρνλι ανακοίνωσε ότι ο παίκτης θα επέστρεφε στην ομάδα μετά τη λήξη του δανεισμού.

### Λανς
Στις 22 Αυγούστου 2024, ο Ζαρούρι υπέγραψε τετραετές συμβόλαιο με τη γαλλική ομάδα Λανς, για αδιευκρίνιστο ποσό μεταγραφής.

#### Παναθηναϊκός (δανεικός)
Στις 3 Αυγούστου 2025, παραχωρήθηκε δανεικός στον Παναθηναϊκό με αρχικό δανεισμό για τη σεζόν 2025–26, με οψιόν αγοράς. Στις 25 Σεπτεμβρίου του 2025, πέτυχε το πρώτο χατ-τρικ της καριέρας του, σκοράροντας τα τρία από τα τέσσερα γκολ του Παναθηναϊκού στην εκτός έδρας επικράτηση της ομάδας του με 1-4 επί της Γιανγκ Μπόις για την πρώτη αγωνιστική του League Phase του Γιουρόπα Λιγκ. Παράλληλα, έγινε ο 4ος ποδοσφαιριστής στην ιστορία του Παναθηναϊκού που πετυχαίνει χατ-τρικ στις ευρωπαϊκές διοργανώσεις.

## Εθνική ομάδα
Ο Ζαρούρι γεννήθηκε στο Βέλγιο και έχει μαροκινή καταγωγή. Υπήρξε διεθνής με τις μικρές εθνικές ομάδες του Βελγίου, φτάνοντας μέχρι την Κ-21. Στις 16 Νοεμβρίου 2022, κλήθηκε επίσημα στην εθνική ομάδα του Μαρόκου για το Παγκόσμιο Κύπελλο του 2022 στο Κατάρ, ως αντικαταστάτης του τραυματία Αμίν Χαρίτ. Στις 17 Νοεμβρίου έκανε το ντεμπούτο του σε φιλικό αγώνα εναντίον της Γεωργίας.

## Διακρίσεις
**Μπέρλνι**

* Τσάμπιονσιπ: 2022–23

**Τιμές**

* Μέλος του Τάγματος του Θρόνου: 2022

## Παραπομπές


## Εξωτερικοί σύνδεσμοι
* 
* 

Κατηγορία:Μαροκινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ18
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Τσάλεντζερ Προ Λιγκ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Χαλ Σίτι
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα